Paġna fit-taqsima tal-amalgamazzjoni tal-websajt tal-Kummissjoni dwar il-Kompetizzjoni (http://ec.europa.eu/competition/mergers/cases/). Din il-websajt tipprovdi diversi faċilitajiet li jgħinu sabiex jinstabu d-deċiżjonijiet individwali ta' amalgamazzjoni, inklużi l-kumpanija, in-numru tal-każ, id-data u l-indiċi settorjali, f'forma elettronika fil-websajt EUR-Lex (http://eur-lex.europa.eu/homepage.html?locale=mt) fid-dokument li jġib in-numru 32017M8311. Il-EUR-Lex hu l-aċċess fuq l-internet għal-liġi Ewropea. fit-taqsima tal-amalgamazzjoni tal-websajt tal-Kummissjoni dwar il-Kompetizzjoni (http://ec.europa.eu/competition/mergers/cases/). Din il-websajt tipprovdi diversi faċilitajiet li jgħinu sabiex jinstabu d-deċiżjonijiet individwali ta' amalgamazzjoni, inklużi l-kumpanija, in-numru tal-każ, id-data u l-indiċi settorjali, f'forma elettronika fil-websajt EUR-Lex (http://eur-lex.europa.eu/homepage.html?locale=mt) fid-dokument li jġib in-numru 32017M8340. Il-EUR-Lex hu l-aċċess fuq l-internet għal-liġi Ewropea. Ir-Regolament (KE) Nru 2580/2001 jipprevedi l-iffriżar tal-fondi, l-assi finanzjarji u r-riżorsi ekonomiċi l-oħrajn kollha li jappartjenu lill-persuni, il-gruppi u l-entitajiet ikkonċernati u li l-ebda fondi, assi finanzjarji u riżorsi ekonomiċi oħrajn ma jistgħu jsiru disponibbli għalihom, kemm direttament jew indirettament. Qed tinġibed l-attenzjoni tal-persuni, il-gruppi u l-entitajiet ikkonċernati għall-possibbiltà li ssir applikazzjoni quddiem l-awtoritajiet kompetenti tal-Istat(i) Membru/i rilevanti kif elenkati fl-Anness għar-Regolament, sabiex tinkiseb awtorizzazzjoni biex il-fondi ffriżati jintużaw għal ħtiġijiet essenzjali jew ħlasijiet speċifiċi skont l-Artikolu 5(2) ta' dak ir-Regolament. Il-persuni, gruppi jew entitajiet ikkonċernati jistgħu jippreżentaw talba biex jiksbu dikjarazzjoni tar-raġunijiet tal-Kunsill għall-inklużjoni tagħhom fil-lista msemmija hawn fuq (dment li d-dikjarazzjoni tar-raġunijiet ma tkunx ġiet diġà kkomunikata lilhom). Din it-talba għandha tintbagħat fl-indirizz li ġej: Qed tinġibed ukoll l-attenzjoni tal-persuni, il-gruppi u l-entitajiet ikkonċernati għall-possibbiltà li jikkontestaw ir-Regolament tal-Kunsill quddiem il-Qorti Ġenerali tal-Unjoni Ewropea, konformement mal-kondizzjonijiet stipulati fl-Artikolu 263(4) u (6) tat-Trattat dwar il-Funzjonament tal-Unjoni Ewropea. Il-kontrollur ta' din l-operazzjoni ta' pproċessar hu l-Kunsill tal-Unjoni Ewropea rrappreżentat mid-Direttur Ġenerali tad-DĠ C (Affarijiet Barranin, Tkabbir, Protezzjoni Ċivili) tas-Segretarjat Ġenerali tal-Kunsill u d-dipartiment inkarigat bl-operazzjoni ta' pproċessar hu l-Unità 1C tad-DĠ C li jista' jiġi kkuntattjat f'dan l-indirizz: L-għan tal-operazzjoni ta' pproċessar huwa l-istabbiliment u l-aġġornament tal-lista ta' persuni soġġetti għal miżuri restrittivi f'konformità mar-Regolament (KE) Nru 2580/2001. Is-suġġetti tad-data huma l-persuni fiżiċi li jissodisfaw il-kriterji għall-elenkar kif stabbilit f'dak ir-Regolament. Id-data personali miġbura tinkludi d-data meħtieġa għall-identifikazzjoni korretta tal-persuna kkonċernata, id-Dikjarazzjoni tar-Raġunijiet u kull data oħra marbuta ma' dan. Id-data personali miġbura tista' tiġi kondiviża, skont il-ħtieġa, mas-Servizz Ewropew għall-Azzjoni Esterna u l-Kummissjoni. Data personali tinżamm għal ħames snin minn meta s-suġġett tad-data jkun tneħħa mil-lista ta' persuni soġġetti għall-iffriżar tal-assi jew il-validità tal-miżura tkun skadiet, jew sakemm ikunu fis-seħħ il-proċedimenti tal-qorti f'każ li dawn ikunu nbdew. Is-suġġetti tad-data jistgħu jirrikorru għand il-Kontrollur Ewropew għall-Protezzjoni tad-Data f'konformità mar-Regolament (KE) Nru 45/2001. Il-Kunsill għandu fil-fajl tiegħu elementi ġodda li jikkonċernaw il-persuni kollha elenkati fl-Anness għad-Deċiżjoni 2011/172/PESK u fl-Anness I għar-Regolament (UE) Nru 270/2011. Il-persuni kkonċernati huma b'dan infurmati li jistgħu jippreżentaw talba lill-Kunsill biex jiksbu l-informazzjoni li tirrigwardahom, qabel is-17 ta' Frar 2017, fl-indirizz li ġej: Ser jittieħed kont ta' kwalunkwe osservazzjoni li tasal għall-fini tar-rieżami perjodiku tal-Kunsill, f'konformità mal-Artikolu 5 tad-Deċiżjoni 2011/172/PESK u l-Artikolu 12 tar-Regolament (UE) Nru 270/2011. Il-Kunsill tal-Unjoni Ewropea, wara li analizza l-lista ta' persuni identifikati, iddeċieda li l-persuni li jidhru fl-Annessi msemmijin -hawn fuq għandhom jibqgħu inklużi fil-lista ta' persuni u entitajiet soġġetti għall-miżuri restrittivi previsti fid-Deċiżjoni tal-Kunsill 2011/72/PESK u r-Regolament (UE) Nru 101/2011. Qiegħda tinġibed l-attenzjoni tal-persuni kkonċernati għall-possibbiltà li ssir applikazzjoni lill-awtoritajiet kompetenti tal-Istat(i) Membru/i rilevanti kif indikat fis-siti elettroniċi fl-Anness II tar-Regolament (UE) Nru 101/2011, sabiex tinkiseb awtorizzazzjoni biex fondi ffriżati jintużaw għal ħtiġijiet bażiċi jew ħlasijiet speċifiċi (ara l-Artikolu 4 tar-Regolament). Kull osservazzjoni li tasal ser titqies għall-fini tar-rieżami li jmiss tal-Kunsill, skont l-Artikolu 5 tad-Deċiżjoni 2011/72/PESK u l-Artikolu 12(4) tar-Regolament (UE) Nru 101/2011, tal-lista ta' persuni identifikati. Il-kontrollur ta' din l-operazzjoni ta' pproċessar hu l-Kunsill tal-Unjoni Ewropea rrappreżentat mid-Direttur Ġenerali tad-DĠ C (Affarijiet Barranin, Tkabbir, Protezzjoni Ċivili) tas-Segretarjat Ġenerali tal-Kunsill u d-dipartiment fdat bl-operazzjoni ta' pproċessar hu l-Unità 1C tad-DĠ C li wieħed jista' jikkuntattja f'dan l-indirizz: L-għan tal-operazzjoni ta' pproċessar huwa l-istabbiliment u l-aġġornament tal-lista ta' persuni soġġetti għal miżuri restrittivi f'konformità mar-Regolament (UE) Nru 101/2011, kif implimentat bir-Regolament ta' Implimentazzjoni tal-Kunsill (UE) 2017/149. Is-soġġetti tad-data huma l-persuni fiżiċi li jissodisfaw il-kriterji għall-elenkar kif stabbilit f'dak ir-Regolament. Id-data personali miġbura tinkludi d-data meħtieġa għall-identifikazzjoni tajba tal-persuna kkonċernata, id-Dikjarazzjoni tar-Raġunijiet u kwalunkwe data oħra relatata ma' dan. Id-data personali miġbura tista' titqassam skont kif ikun meħtieġ lis-Servizz Ewropew għall-Azzjoni Esterna u lill-Kummissjoni. Id-data personali ser tinżamm għal 5 snin minn meta s-suġġett tad-data jkun tneħħa mil-lista ta' persuni soġġetti għall-iffriżar tal-assi jew il-validità tal-miżura tkun skadiet, jew sakemm ikunu fis-seħħ il-proċedimenti tal-qorti f'każ li dawn ikunu nbdew. Is-soġġetti tad-data jistgħu jirrikorru għand il-Kontrollur Ewropew għall-Protezzjoni tad-Data f'konformità mar-Regolament (KE) Nru 45/2001. L-għan ewlieni tal-programm huwa li jippromwovi żvilupp sostenibbli u finalment jikkontribwixxi għat-tnaqqis tal-faqar billi jżid id-disponibbiltà ta' ħaddiema professjonali ta' livell għoli mħarrġa u kkwalifikati fl-Afrika. L-għan speċifiku tal-programm huwa li jtejjeb il-ħiliet u l-kompetenzi ta' studenti u persunal permezz ta' mobilità intra-Afrikana. It-tisħiħ tal-kooperazzjoni bejn Istituzzjonijiet tal-Edukazzjoni Ogħla (Higher Education Institutions [HEIs]) fl-Afrika sejjer iżid l-aċċess għal edukazzjoni ta' kwalità u sejjer jinkoraġġixxi u jippermetti lill-istudenti Afrikani biex jagħmlu studji post-terzjarji fil-kontinent Afrikan. Barra minn hekk, il-mobilità tal-persunal (akkademiku u amministrattiv) sejra ttejjeb il-kapaċità ta' kooperazzjoni internazzjonali tal-HEIs fl-Afrika. B'mod akar speċifiku il-programm jimmira li: jikkontribwixxi għat-titjib fil-kwalità ta' edukazzjoni ogħla permezz tal-promozzjoni tal-internazzjonalizzazzjoni, u l-armonizzazzjoni ta' programmi u kurrikuli fi ħdan l-istituzzjonijiet parteċipanti; jippermetti lill-istudenti, lill-akkademiċi u lill-persunal jibbenefikaw lingwistikament, kulturalment u professjonalment mill-esperjenza miksuba fil-kuntest ta' mobilità lejn pajjiż Afrikan ieħor; Is-sħubija għandha tkun magħmula minn minimu ta' erba' HEIs Afrikani u minn massimu ta' sitt HEIs Afrikani bħala msieħba (inkluż l-applikant) u minn sieħeb tekniku wieħed mill-UE. L-applikanti u s-sieħba eliġibbli huma HEIs irreġistrati fl-Afrika li jipprovdu korsijiet f'livell post-terzjarju (livell ta' master u/jew tad-dottorat) ta' edukazzjoni ogħla li jwasslu għal kwalifika rikonoxxuta mill-awtoritajiet kompetenti f'pajjiżhom stess. L-HEIs akkreditati mill-awtoritajiet nazzjonali rilevanti fl-Afrika biss huma eliġibbli. Fergħat ta' HEIs minn barra l-Afrika mhumiex eliġibbli. Is-sieħeb tekniku għandu jkun HEI minn wieħed mill-Istati Membri tal-UE li jkun ingħata Karta tal-Erasmus għal Edukazzjoni Ogħla. Il-proġett se jinvolvi l-organizzazzjoni u l-implimentazzjoni tal-mobilità tal-istudenti u tal-persunal fi programmi ta' master u ta' dottorat ta' kwalità għolja, kif ukoll il-provvediment ta' edukazzjoni/taħriġ u servizzi oħra lil studenti barranin u t-tagħlim/taħriġ u ħidmiet ta' riċerka u servizzi oħrajn lil persunal mill-pajjiżi koperti mill-proġett. Il-mobilità għandha ssir f'wieħed mill-pajjiżi eliġibbli koperti minn din is-Sejħa għal Proposti. It-tul ta' żmien tal-proġett għandu jkun ta' 60 xahar. L-applikazzjonijiet kollha ser jgħaddu minn valutazzjonijiet minn esperti esterni skont it-tliet kriterji tal-għoti elenkati hawn taħt: Kwalità akkademika Kompożizzjoni tas-sħubija u mekkaniżmi ta' kooperazzjoni Organizzazzjoni u implimentazzjoni tal-mobilità Faċilitajiet għall-istudenti/għall-persunal u s-segwitu Bilianċ bejn is-sessi Sostenibbiltà Sabiex proposta tkun tista' tingħata l-fondi, trid tal-anqas iġib 50 punt minn total ta' 100. L-ammont indikattiv globali magħmul disponibbli taħt din is-Sejħa għall-proposti huwa stmat li huwa EUR 9 900 000 u għandu jippermetti madwar 350 fluss ta' mobilità. Kull għotja se tammonta bejn EUR 1 000 000 (id-daqs minimu tal-għotja) u EUR 1 400 000 (id-daqs massimu tal-għotja). L-għotja tal-UE hija bbażata fuq l-applikazzjoni ta' somom f'daqqa għall-organizzazzjoni tal-mobilità u spejjeż unitarji għall-implimentazzjoni tal-mobilità. Applikazzjonijiet għall-għotja għandhom jiġu sottomessi permezz tal-formola elettronika (eForm) u tal-annessi tagħha mfassla speċifikament għal dan il-għan, li se jkunu disponibbli fuq is-sit web tal-Aġenzija Eżekuttiva għall-Edukazzjoni, l-Awdjoviżiv u l-Kultura (Education, Audiovisual and Culture Executive Agency) (https://eacea.ec.europa.eu/intra-africa/funding/intra-africa-academic-mobility-scheme-2017_en). Is-sottomissjoni elettronika biss (eForm inklużi l-annessi) titqies bħala l-applikazzjoni formali valida. Barra minn hekk, l-applikanti għandhom jibgħatu b'posta elettronika kopja tal-applikazzjoni tagħhom (eForm inklużi l-annessi), li tindika b'mod ċar in-numru ta' reġistrazzjoni tal-proġett riċevut meta tkun ġiet sottomessal-formola elettronika, fl-indirizz elettroniku li ġej: EACEA-IntraAfrica-IntraACP@ec.europa.eu L-applikazzjonijiet sottomessi sad-data ta' għeluq u f'konformità mar-rekwiżiti speċifikati fis-Sejħa għall-proposti biss sejrin jiġu aċċettati. Applikazzjonijiet mibgħuta bil-posta elettronika ma jiġux aċċettati. Il-Linji Gwida tas-Seħja għall-proposti kif ukoll id-dokumenti u l-informazzjoni kollha rilevanti għas-sottomissjoni tal-proposti taħt din is-Sejħa huma disponibbli fuq is-sit web tal-Aġenzija: https://eacea.ec.europa.eu/intra-africa/funding/intra-africa-academic-mobility-scheme-2017_en Ir-Renju Unit Klassi 1.8. Prodotti oħra tal-Anness I tat-Trattat (ħwawar; eċċ.) It-"Traditional Welsh Cider" (bil-Welsh "Seidr Cymreig Traddodiadol") huwa sidru magħmul mill-meraq mill-ewwel għasra ta' tuffieħ tas-sidru minn varjetajiet tat-tuffieħ indiġeni u mhux indiġeni mkabbra f'Wales b'metodu tradizzjonali. It-"Traditional Welsh Cider" jista' jsir minn taħlita jew minn varjetà unika ta' meraq tat-tuffieħ mill-ewwel għasra. It-"Traditional Welsh Cider" huma magħmul minn meraq tat-tufffieħ 100 % pur biss. Il-varjetajiet tat-tuffieħ tas-sidru użati fit-"Traditional Welsh Cider" huma kategorizati bħala Bitter Sweets, Sharps, Sweets u Bitter Sharps. Tinħtieġ il-ħila tat-taħlit biex jiġu bbilanċjati t-tannini tal-varjetajiet "Bitter Sweets" mal-aċidità tax-"Sharps". Il-"Bitter Sweets" fihom tannini li jagħtu togħma morra u kulur aktar skur u jipproduċu xarba b'palat qawwi. Il-Varjetajiet "Sharps" fihom livelli għoljin ta' aċidu maliku li jagħtu lis-sidru "togħma" qarsa. Il-varjetajiet "Sweets" għandhom livelli baxxi ta' tannini u aċidi, iżda jistgħu jżidu t-togħma tal-frott u jiddilwixxu l-effett ta' kwalunkwe tannini qawwija. Il-"Bitter Sharps" fihom kemm aċidi kif ukoll tannini. It-taħlit ta' dawn il-karatteristiċi jirrikjedi ħila u huwa bbażat fuq il-gosti ta' kull produttur taċ-ċidru. Il-kulur tat-"Traditional Welsh Cider" ivarja minn lewn id-deheb ċar sa skur bi sfumaturi ta' aħmar u bronż skont il-varjetajiet tat-tuffieħ użati. Jista' jkun ċar jew imdardar iżda huwa tipikament semiopak b'togħma friska u livelli ta' ħlewwa li jvarjaw minn togħma xotta ħafna għal togħma ħelwa ħafna. Għandu togħma qawwija ta' frott b'bilanċ ta' aċidità malika u tannini u għandu kontenut ta' alkoħol bejn 3,00-8,49 % ABV. It-"Traditional Welsh Cider" għandu togħma friska b'livelli ta' ħlewwa li jvarjaw minn xotta ħafna għal ħelwa ħafna. Għandu togħma qawwija ta' frott b'bilanċ ta' aċidità malika u tannini. Għalkemm is-soltu ma jitkejlux, il-produtturi tas-sidru jiġġudikaw il-livell ta' tannini u aċidità skont l-istil u l-preferenza individwali tagħhom. Jiġu prodotti tliet forom ta' "Traditional Welsh Cider" – bla gass, ikkundizzjonat fil-flixkun u ffermentat fil-flixkun kif deskritt. Għalkemm il-kontenut ta' alkoħol tal-"Traditional Welsh Cider" ikkundizzjonat fil-flixkun jista' jkun fil-firxa ta' sidru bla gass (minn 3,00 % għal massimu ta' 8,49 % ABV) bħala medja s-sidru kkundizzjonat fil-flixkun, b'mod partikolari jekk jitneħħew in-nutrijenti minnu (keeved) ikollu t-tendenza li jkun fit-tarf t'isfel ta' din il-firxa (3,0-5,5 % ABV) billi t-tneħħija tan-nutrijenti (keeving) tirriżulta f'fermentazzjoni mhux kompleta tal-fruttożju. Għalkemm il-kontenut ta' alkoħol tas-sidru ffermentat fil-flixkun jista' jkun fil-firxa tat-"Traditional Welsh Cider" bla gass (minn 3,00 % sa massimu ta' 8,49 % ABV) bħala medja, is-sidru ffermentat fil-flixkun ikollu t-tendenza li jkun fl-ogħla tarf ta' din il-firxa minħabba t-tieni fermentazzjoni li tirriżulta fi prodott xott (5,5-8,49 % ABV). Il-materja prima għall-produzzjoni tat-"Traditional Welsh Cider" hija: Meraq mill-ewwel għasra ta' tuffieħ tas-sidru minn varjetajiet tat-tuffieħ indiġeni u mhux indiġeni mkabbra f'Wales. Il-melħ tal-Klorur tal-Kalċju u l-enzima esterase tal-Pektin meta jintuża l-metodu tat-tneħħija tan-nutrijenti (keeving) biex jitnaqqas il-kontenut tal-ħmira u tan-nutrijent tal-ħmira tiegħu. Il-passi tal-produzzjoni li ġejjin għandhom isiru fiż-żona ġeografika: ix-xiri tat-tuffieħ i-għasir/il-produzzjoni tal-meraq tat-tuffieħ il-produzzjoni tas-sidru il-fermentazzjoni l-ibbottiljar u t-tqegħid fil-bittija L-ibbottiljar u t-tqegħid fil-bittija huma l-proċessi tal-ippakkjar finali applikati għal sidru bla gass. L-ibbottiljar u t-tqegħid fil-bittija kollu ta' "Traditional Welsh Cider" irid iseħħ fi ħdan iż-żona ġeografika; is-sidru huwa prodott "ħaj" mhux pasturizzat u biex jinżammu l-kwalità, it-traċċabilità, il-kontroll tat-temperatura u tiġi evitata kull kontaminazzjoni, it-trasportazzjoni f'dan l-istadju għandu jinżamm għall-minimu. Il-produzzjoni tat-"Traditional Welsh Cider" tiddependi fuq l-influwenzi multifattorjali tal-ambjent naturali lokali fuq il-prodott finali u dan jipprekludi t-trasport bil-massa mifrux qabel l-ippakkjar finali. Is-sidru frizzanti huwa prodott fi fliexken. L-effett frizzanti huwa kkawżat minn dijossidu tal-karbonju maħlul li jista' jiġi introdott b'mod naturali biss (permezz tal-fermentazzjoni tal-ħmira ġol-flixkun issiġillat) u mhux permezz ta' karbonazzjoni artifiċjali. Għal sidru kkundizzjonat fil-flixkun: (it-tlestija tal-fermentazzjoni primarja ġol-flixkun) Kemm jekk jitneħħew in-nutrijenti minnu (keeved) kif ukoll jekk le, is-sidru jiġi bottiljat bil-gravità speċifika meħtieġa biex jingħataw l-ikkundizzjonar u l-ħlewwa meħtieġa fil-flixkun. Għal sidru ffermentat fil-flixkun: (fermentazzjoni sekondarja fil-flixkun). Il-fermentazzjoni fil-flixkun tapplika għall-proċess ta' fermentazzjoni sekondarja ta' sidru bla gass ġo flixkun issiġillat. Is-sidru użat għal dan il-proċess huwa manifatturat għal eżattament l-istess speċifikazzjoni bħas-sidru bla gass qabel l-ibbottiljar. Il-fliexken iridu jkunu b'saħħithom sew, ikollhom indentazzjoni fil-qiegħ u jkunu kapaċi jiġu ssiġillati jew b'kapsun ta' 29 mm jew b'tapp tas-sufra naturali jew b'tapp tal-plastik li jingħalaq permezz ta' mexx tal-wajer, u jkunu jistgħu jifilħu għal pressjoni interna sostnuta ta' 6-12 bar f'temperatura ta' 25 °C. Il-Pajjiż ta' Wales Il-karatteristiċi individwali uniċi tat-"Traditional Welsh Cider" huma bbażati fuq il-ħamrija u l-klima taż-żona ddenominata li jaffettwaw il-karatteristiċi tal-meraq mill-ewwel għasra ta' varjetà jew varjetajiet ta' tuffieħ indiġeni jew mhux indiġeni u li minnhom isir is-sidru permezz ta' metodu tradizzjonali. Il-varjetà tat-tuffieħ użat tinfluwenza t-togħma u d-dehra tas-sidru fejn il-livell korrett ta' togħma u dehra jinkisbu minn taħriġ artiġjanali espert u ta' ħila. Il-ħamrija u l-klima taż-żona ddenominata jsaħħu r-reputazzjoni tat-"Traditional Welsh Cider" u l-karattru u t-togħma tat-"Traditional Welsh Cider" ivarjaw skont iż-żoni ta' Wales fejn jiġi prodott is-sidru. Minħabba l-ħamrija u l-klima tagħhom, iż-żoni baxxi ta' Wales huma adattati ħafna għat-tkabbir tat-tuffieħ tas-sidru minħabba li jippermettu l-għażla ta' siti ta' ġonna b'siġar tal-frott u jistgħu jiġu evitati żoni ta' ġlata kmieni fir-rebbiegħa matul iż-żmien tan-nwar. Barra minn hekk, il-klima ta' Wales għandha ammont abbundanti ta' xita, li hija essenzjali kemm matul iż-żmien tan-nwar kif ukoll matul il-ħarifa qabel il-ħsad. Il-karattru tat-"Traditional Welsh Cider" ivarja skont iż-żoni ta' Wales li fihom jiġi prodott is-sidru. F'altitudni aktar għolja hemm riskju ta' ġlata matul iż-żmien ta' nwar li jwassal għal produzzjoni mnaqqsa iżda għall-kuntrarju l-fermentazzjoni sseħħ aktar bil-mod, li huwa meqjus li jtejjeb it-togħma tas-sidru. Il-klima ta' Wales hija sħuna u xemxija biżżejjed fil-mumenti opportuni biex jiġu prodotti livelli suffiċjenti ta' fruttożju, u mxarbba biżżejjed biex tissodisfa d-domandi tal-ilma għoljin ta' siġar tat-tuffieħ tas-sidru stabbiliti u biex jiġu fornuti l-ħtiġijiet ta' siġar li jkunu għadhom kemm tħawwlu. Il-kontea ta' Wales li tipprovdi l-parti l-kbira tat-tuffieħ għat-"Traditional Welsh Cider" hija Monmouthshire tal-Lvant. Il-ħamrija fonda, alluvjali, ħamra u ramlija għandha proprjetajiet eċċellenti biex iżżomm l-umdità filwaqt li għandha propretajiet tal-iskular eċċellenti matul ż-żminijiet meta l-ammont ta' xita jkun aktar mill-medja. Dan il-kombinament jagħti frott ta' kwalità ogħla li jissarraf fis-sidru. Hemm siġar tat-tuffieħ tas-sidru f'Monmouthshire li jaslu sal-età ta' 150 sena. It-"Traditional Welsh Cider" isir permezz tal-fermentazzjoni tal-meraq tat-tuffieħ imkabbar f'Wales minn varjetajiet indiġeni u mhux indiġeni. Il-varjetà tat-tuffieħ tas-sidru użata tinfluwenza t-togħma u d-dehra tas-sidru. Il-kulur tat-"Traditional Welsh Cider" ivarja minn lewn id-deheb ċar sa skur bi sfumaturi ta' aħmar u bronż skont il-varjetajiet tat-tuffieħ użati. Il-karattru u t-togħma jvarjaw ukoll skont iż-żona ta' Wales li fihom jiġi prodott is-sidru. F'altitudni ogħla, il-fermentazzjoni ssir aktar bil-mod, li jitqies li jtejjeb it-togħma tas-sidru li tirriżulta f'togħma friska. It-"Traditional Welsh Cider" jista' jvarja minn xott ħafna għal ħelu ħafna. L-addizzjoni ta' zokkrijiet fermentabbli bħall-glukożju, il-fruttożju u s-sukrożju hija permessa biss fil-produzzjoni ta' sidru ffermentat fil-flixkun sabiex jinbeda l-proċess tal-fermentazzjoni sekondarja. Fil-każ ta' "Traditional Welsh Ciders" oħra, ma jiżdiedx zokkor żejjed minħabba li hemm biżżejjed fruttożju naturali fit-tuffieħ tas-sidru ta' Wales innifsu. Il-meraq tat-"Traditional Welsh Cider" jikkonsisti minn 100 % meraq tat-tuffieħ mill-ewwel għasra, jew minn taħlita jew inkella minn varjetà unika, filwaqt li f'partijiet oħra tar-Renju Unit jista' jseħħ it-tieni għasir. Barra minn hekk, f'partijiet oħra tar-Renju Unit, jista' jiżdied iz-zokkor mal-meraq (chapitalized) li jwassal għal fermentazzjoni sussegwenti għal kontenut ta' alkoħol ogħla, u mbagħad jiġi sussegwentement dilwit bl-ilma li jirriżulta fi prodott aktar omoġenju. Meta jiġu paragunati, l-ebda żewġ lottijiet ta' "Traditional Welsh Cider" ma jkunu eżattament l-istess li jżid mal-karatteristika individwali unika ta' dan il-prodott artiġjanali. Matul l-istadji tat-tħin, tal-għasir u tat-taħlit fil-produzzjoni tat-"Traditional Welsh Cider", huma meħtieġa ħiliet ta' produzzjoni tradizzjonali speċifiċi. Dawn l-għarfien u l-kompetenzi jgħaddu mingħand produttur tat-"Traditional Welsh Cider" għall-ieħor. Jinħtieġu ħiliet speċifiċi fit-taħlit tal-varjetajiet biex jiġu bbilanċjati t-tannini tal-varjetajiet tal-"Bitter Sweets" mal-aċidità tax-"Sharps". Il-varjetajiet "Bitter Sweets" fihom tannini li jagħtu togħma morra u kulur skur u jipproduċu xarba b'palat qawwi. Il-varjetajiet "Sharp" fihom livelli għoljin ta' aċidu maliku li jagħtu lis-sidru togħma qarsa. Il-varjetajiet "Sweet" għandhom livelli baxxi ta' tannini u aċidi iżda jistgħu jżidu t-togħma tal-frott u jiddilwixxu l-effett ta' kwalunkwe tannini qawwija. Il-varjetajiet "Bitter Sharp" fihom kemm tannini kif ukoll aċidu. It-tannini normalment ma jitkejlux iżda minflok il-meraq jitħallat skont il-preferenza ta' kull produttur tas-sidru li hija ħila speċifika. Il-produtturi ġodda tas-sidru ħafna drabi jitgħallmu l-ħila tagħhom mingħand xulxin, u ta' spiss jikkondividu t-tagħmir sakemm ikunu jistgħu jaffordjaw it-tagħmir tagħhom stess. It-"Traditional Welsh Cider" imur lura għat-tradizzjoni tal-bdiewa ta' Wales fid-dsatax-il seklu li kienu jipproduċu biżżejjed sidru għall-użu tagħhom stess u bħala mod kif jissupplimentaw l-introjtu tagħhom. It-"Traditional Welsh Cider" spiss kien jingħata lill-ħaddiema agrikoli bħala parti mill-ħlas. Kien arranġament esklussivament domestiku u l-ftit kummerċ li kien hemm kien iseħħ lokalment bejn azjendi agrikoli tal-viċinat jew ma' djar pubbliċi li kienu jinsabu fil-viċin. Il-produzzjoni kummerċjali tas-sidru fuq kwalunkwe skala sempliċement ma kinitx teżisti f'Wales. Fl-2001 ġiet iffurmata l-"Welsh Perry and Cider Society" u llum hemm madwar 50 produttur tas-sidru f'Wales. Fl-2003 il-"Welsh Perry and Cider Society" kienet rikonoxxuta mill-Campaign for Real Ale (CAMRA) fejn rebħet il-Premju Pomona għall-"ħidma eċċellenti tagħhom fil-promozzjoni tal-Welsh Real Cider". Fl-2009 il-Welsh Perry and Cider Society ngħatat il-premju annwali ta' rikonoxximent mill-Asturian Cider Foundation fi Spanja. Dan il-premju ngħata għall-mertu u l-innovazzjonijiet tas-Soċjetà fil-promozzjoni tal-produzzjoni tas-sidru tas-sengħa; is-sensibilizzazzjoni dwar is-sidru tradizzjonali u d-dedikazzjoni fiż-żamma tal-patrimonju kulturali assoċjat mal-konservazzjoni u l-riġenerazzjoni ta' varjetajiet nattivi tat-tuffieħ permezz tal-ħolqien ta' bank tal-ġeni fil-mużew tagħhom. It-"Traditional Welsh Cider" qed isir stabbilit sew u rikonoxxut b'mod wiesa' mill-industrija tal-ikel kemm fir-Renju Unit kif ukoll madwar id-dinja. Bħala prodott ta' kwalità, jintuża minn ħafna kokijiet primi u gastronomi u regolarment jidher bħala ingredjent imsemmi fuq il-menus tagħhom. Fl-2005, il-produtturi tas-Sidru ta' Wales kaxkru l-premjijiet prinċipali kollha fil-kampjonati tar-Renju Unit f'Reading fejn rebħu ċ-Champion Cider u l-Bottled Cider. (it-tieni subparagrafu tal-Artikolu 6(1) ta' dan ir-Regolament) Ir-Renju Unit Klassi 1.8 Prodotti oħrajn elenkati fl-Anness I għat-Trattat (ħwawar, eċċ.) It-"Traditional Welsh Perry" (bil-Welsh "Perai Cymreig Traddodiadol") hu l-isem mogħti lill-ewwel meraq ippressat tal-lanġas tal-perry minn kwalunkwe varjetà indiġena u mhux indiġena tal-lanġas imkabbra f'Wales bil-metodu ta' produzzjoni tradizzjonali. It-"Traditional Welsh Perry" hu magħmul mill-ewwel meraq ippressat ta' varjetà waħdanija ta' lanġas tal-perry jew inkella minn taħlita ta' varjetajiet differenti. "Traditional Welsh Perry" hu magħmul biss minn meraq tal-lanġas tal-perry pur 100 %. Il-kulur tat-"Traditional Welsh Perry" ivarja minn isfar ċar għal kulur dehbi skur, ikun ċar jew imċajpar, u b'benna ta' frott tal-lanġas prominenti – ħafifa jew qawwija – ibbilanċjata bi ħlewwa naturali minħabba l-kontenut ta' sorbitol tal-lanġas tal-perry li jintuża, u b'aċidità taċ-ċitru u aroma tal-frott delikata. Il-benna tkun kkumplimentata mid-"densità" mogħtija mit-tannini u jista' jkollha finitura pikkanti u xotta inkella waħda predominantement ħelwa. Il-prodott għandu saħħa alkoħolika ta' 3,00-8,49 % ABV. Jiġu prodotti tliet forom ta' Traditional Welsh Perry — bla gass, ikkundizzjonat fil-flixkun u ffermentat fil-flixkun kif deskritt. Għalkemm is-saħħa alkoħolika tat-Traditional Welsh Perry ikkundizzjonat fil-flixkun tkun f'medda simili għal dik tal-perry bla gass (minn 3,00 % sa massimu ta' 8,49 % ABV) bħala medja, dik tal-perry ikkundizzjonat fil-flixkun, partikolarment jekk jiġi "keeved", għandha t-tendenza li tkun il-limitu inferjuri ta' din il-medda (3,0-5,5 % ABV) peress li bil-keeving iz-zokkor tal-frott ma jiffermentax għalkollox. Għalkemm il-qawwa alkoħolika tal-perry ffermentat fil-flixkun tkun f'medda simili tat-Traditional Welsh Perry bla gass (minn 3,00 % sa massimu ta' 8,49 % ABV), bħala medja dik tal-perry ffermentat fil-flixkun medju għandha t-tendenza li tkun fil-limitu superjuri ta' din il-medda minħabba t-tieni fermentazzjoni biex isir xott (5,5- 8,49 % ABV). Il-materja prima għall-produzzjoni tat-Traditional Welsh Perry hi: L-ewwel meraq ippressat tal-lanġas tal-perry magħmul minn kwalunke varjetà tal-lanġas indiġena u mhux indiġena mkabbra f'Wales. Ħmiri kkolturati bħal S.bayanus, S. cerevisiae Sulfit fil-forma ta' sodju jew potassju metabisulfite mhuwiex dejjem meħtieġ iżda hu permess biex jissalvagwardja standards mikrobijoloġiċi. Meta l-produttur jagħżel li jżid is-sulfit, ma għandux ikun aktar minn 200 mg/litru u l-inklużjoni tiegħu għandha tiġi identifikata fuq it-tikketta kif meħtieġ mil-liġi. Melħ tal-klorur tal-kalċju u l-enzima esterażi tal-Pektin meta jintuża l-metodu ta' "keeving" biex jitnaqqas il-kontenut tiegħu ta' ħmira u ta' nutrijent tal-ħmira. Il-passi tal-produzzjoni li ġejjin għandhom iseħħu fiż-żona ġeografika: It-tkabbir/l-akkwist tal-lanġas L-ippressar/il-proċess tal-meraq tal-lanġas Il-produzzjoni tal-perry Il-fermentazzjoni It-tqegħid fil-fliexken u fil-btieti It-tqegħid fil-fliexken u l-btieti hu l-aħħar proċess ta' imballaġġ li jiġi applikat lill-perry bla gass. It-tqegħid kollu fil-fliexken u l-btieti tat-"Traditional Welsh Perry" irid isir fiż-żona ġeografika; il-perry hu prodott "ħaj" mhux pasturizzat u sabiex tinżamm il-kwalità u t-traċċabilità, tiġi kkontrolata t-temperatura u tiġi evitata kull kontaminazzjoni, it-trasportazzjoni f'dan l-istadju għandha tkun verament mill-inqas, u dan b'mod li ma jsirx trasport fi kwantitajiet kbar u b'mod mifrux qabel iseħħ l-imballaġġ finali. Il-Perry frizzanti jiġi prodott fi fliexken. Il-gass jiġi kkawżat minn diossidu tal-karbonju dissolt li jista' jiġi introdott biss b'mod naturali (permezz ta' fermentazzjoni tal-ħmira ġol-flixkun issiġillat) u mhux b'karbonazzjoni artifiċjali. Għal perry kkundizzjonat fil-flixkun: (tiġi kkompletata l-fermentazzjoni primarja fil-flixkun) Irrispettivament jekk ikunx "keeved" jew le, il-perry jitqiegħed fil-flixkun fil-gravità speċifika meħtieġa biex jingħataw il-kundizzjoniet u l-ħlewwa meħtieġa fil-flixkun. Għal perry ffermentat fil-flixkun: (fermentazzjoni fil-flixkun sekondarja). Il-fermentazzjoni fil-flixkun tapplika għall-proċess tal-fermentazzjoni sekondarja tal-perry bla gass fi flixkun issiġillat. Il-perry użat għal dawn il-proċessi hu mmanifatturat bl-istess speċifikazzjoni eżatta bħal tal-perry bla gass qabel jitqiegħed fil-flixkun. Il-fliexken għandhom ikunu jifilħu, b'qiegħ ċatt li jidħol 'il ġewwa u b'abbiltà li jistgħu jiġu ssiġillati b'jew tapp kuruna (crown cork) ta' 29 mm jew b'sufra naturali jew b'tapp tal-plastik b'tip ta' magħlaq tal-wajer, u għandhom ikunu jifilħu pressjoni interna sostnuta ta' 6-12 bar f'25 C. Il-pajjiż ta' Wales Il-karatteristiċi individwali uniċi tat-"Traditional Welsh Perry" huma bbażati fuq il-fatt li hu l-ewwel meraq ippressat ta' varjetajiet ta' lanġas tal-perry indiġeni u mhux indiġeni mkabbra fiż-żona indikata. Il-perry hu magħmul minn metodu tradizzjonali fiż-żona indikata minn għadd ta' persuni mħarrġa f'din is-sengħa li issa nfirxet madwar Wales kollha kemm hi, kif tixhed il-firxa ġeografika attwali tal-membri tal-Welsh Perry and Cider Society. Il-varjetà individwali tal-lanġas u t-taħlitiet tagħhom li jintużaw jinfluwenzaw il-benna u d-dehra tal-perry. Minħabba f'hekk, hemm varjetà wiesgħa ta' prodotti li żżid mal-karatteristika individwali unika ta' din ix-xarba artiġjanali. Il-livell korrett tat-togħma, il-benna u d-dehra jinkisbu minn taħriġ espert u artiġjanat ta' ħila. Il-ħamrija u l-klima taż-żona indikata jappoġġjaw ir-reputazzjoni tat-"Traditional Welsh Perry". Il-karattru u l-benna tat-"Traditional Welsh Perry" għandhom varjazzjonijiet skont iż-żoni f'Wales li fihom jitkabbar il-lanġas tal-perry u fejn jiġi magħmul il-perry. Min-natura tal-ħamrija u l-klima, iż-żoni ta' pjanura ta' Wales huma xierqa ħafna għat-tkabbir tal-lanġas tal-perry peress li jippermettu l-għażla ta' ġonna tas-siġar tal-frott li jevitaw żoni ta' ġlata fil-bidu tar-rebbiegħa matul iż-żmien tal-proċess tal-inwar. Il-klima ta' Wales għandha wkoll xita abbundanti, li hi essenzjali kemm matul iż-żmien tal-proċess tal-inwar kif ukoll fil-ħarifa qabel il-ħsad. Il-klima ta' Wales hija sħuna u xemxija biżżejjed fiż-żminijiet it-tajba biex tipproduċi livelli suffiċjenti ta' zokkor tal-frott, u mxarrba biżżejjed biex tissodisfa d-domandi għolja għall-ilma tas-siġar tal-lanġas tal-perry li ilhom stabbiliti u biex tipprovdi l-bżonnijiet tas-siġar li jkunu għadhom kif ġew imħawla. Il-kontea minn Wales li tipprovdi l-maġġoranza tal-lanġas għat-"Traditional Welsh Perry" hi Monmouthshire tal-Lvant. Il-ħamrija magħmula minn ġebel imrammel, ħamra, alluvjali u fonda, għandha proprjetajiet li żżomm l-umdità eċċellenti waqt li żżomm proprjetajiet tal-ilma eċċellenti matul iż-żminijiet meta x-xita tkun 'il fuq mill-medja. Din it-taħlita hi meqjusa li tagħti frott ta' kwalità ogħla li jirriżulta fil-perry. F'Monmouthshire hemm siġar tal-lanġas tal-perry li għandhom sa 300 sena. It-"Traditional Welsh Perry" hu magħmul mill-fermentazzjoni tal-meraq tal-lanġas imkabbar f'Wales minn varjetajiet indiġeni u mhux indiġeni. Il-karattru tat-"Traditional Welsh Perry" jista' jkollu wkoll differenzi sottili skont fejn il-perry jiġi ffermentat. F'temperaturi aktar baxxi li jistgħu jiddependu fuq il-latitudni, il-mikroklima u l-altitudni, il-fermentazzjoni tieħu aktar żmien peress li hemm żamma ħafna ikbar ta' komposti aromatiċi volatili li jseħħu b'mod naturali, xi ħaġa kkunsidrata li żżid il-benna u l-aroma tal-perry u hekk tirriżulta t-togħma tal-frott, it-togħma prominenti tal-lanġas, li tista' tkun ħafifa jew qawwija, b'benna pikkanti u nadifa. Il-varjetà jew il-varjetajiet tal-lanġas tal-perry li jintużaw jistgħu jinfluwenzaw il-benna u d-dehra tal-perry. Il-kulur tat-"Traditional Welsh Perry" ivarja minn isfar ċar kważi bla kulur għal kulur dehbi skur. It-"Traditional Welsh Perry" jista' jvarja minn togħma estremament xotta għal waħda ħelwa ħafna. Iż-żieda ta' zokkor fermentabbli bħall-glukożju, il-fruttożju u s-sukrożju hu permess biss fil-produzzjoni tal-perry ffermentat fil-flixkun biex jinbeda l-proċess ta' fermentazzjoni sekondarja. Ebda zokkor ma jiżdied mat-"Traditional Welsh Perrys" peress li hemm biżżejjed zokkor tal-frott naturali fil-lanġas tal-perry minn Wales innifsu. Il-meraq għat-"Traditional Welsh Perry" jikkonsisti 100 % minn meraq tal-ewwel ippressar tal-lanġas, minn taħlita jew minn varjetà waħda, waqt li f'partijiet oħra fir-Renju Unit jista' jsir ippressar sekondarju. Barra minn hekk, f'partijiet oħra tar-Renju Unit jista' jiżdied iz-zokkor (chapitalization) mal-meraq li jwassal għal aktar fermentazzjoni u allura għal kontenut tal-alkoħol ogħla, u mbagħad jiġi dilwit bl-ilma li jirriżulta fi prodott aktar omoġenju. Meta wieħed iqabbel, ebda żewġ lottijiet ta' "Traditional Welsh Perry" ma jkunu qatt l-istess u dan iżid mal-karatteristika individwali unika ta' dan il-prodott artiġjanali. It-"Traditional Welsh Perry" hu magħmul minn għadd ta' persuni mħarrġa f'din is-sengħa li issa nfirxet madwar Wales u dan tindikah il-firxa ġeografika attwali tal-membri tal-Welsh Perry and Cider Society. Biex wieħed jagħmel it-"Traditional Welsh Perry" għandu bżonn ħiliet tradizzjonali speċifiċi. Dan l-għarfien u kompetenza jingħaddew minn wieħed li jagħmel it-"Traditional Welsh Perry" għal ieħor. Il-ħin tal-ġbir tal-frott, tat-tħin u tal-ipproċessar jista' jkun kruċjali peress li xi varjetajiet tal-lanġas jirtabu u jawtolizzaw malajr mal-maturazzjoni u l-ħżin tal-frott u dan jista' jkun problematiku. L-akbar influwenza fuq dan il-ħin hi l-varjetà tal-frott. Dak li jagħmel il-perry għandu jkollu għarfien profond tal-varjetajiet tal-frott li jkunu qegħdin jintużaw u l-kronoloġija dettaljata tal-ħsad. Minn taħlita ta' varjetajiet differenti jiġu magħmula varjetajiet waħdanija ta' perry jew jista' jiġi magħmul il-perry. It-taħlit ta' varjetajiet differenti qabel u wara l-fermentazzjoni jeħtieġ ħiliet speċifiċi. Barra minn hekk, il-ħiliet speċifiċi huma meħtieġa biex jiġi aċċertat jekk il-perries ta' tannin għoli jeħtiġux ħżin fit-tul ta' meraq iffermentat biex jippermettu l-preċitipazzjoni, jew inkella jekk il-frott ikollux bżonn jiġi soġġett għal ossidazzjoni permezz ta' maċerazzjoni (li l-polpa mitħuna titħalla tieqaf qabel l-ippressar) jekk ikun hemm tagħmir xieraq disponibbli. Il-Welsh Perry and Cider Society tinkoraġġixxi t-tixrid tal-għarfien espert u l-għarfien fi ħdan is-sħubija tagħha. Storikament, it-"Traditional Welsh Perry" kien jiġi ppreparat fil-farms, iżda l-perry kienet xarba irfinuta, waħda għall-konsum tal-bidwi sinjur u tal-familja tiegħu, aktar milli xarba għall-bdiewa komuni. Il-produzzjoni agrikola tal-perry naqset fis-seklu 19 meta naqset il-produzzjoni agrikola tas-sidru u bdew jevolvu l-fabbriki tas-sidru. Il-metodu kif isir il-perry ma adattax ruħu għall-metodi ta' produzzjoni tal-fabbrika peress li ħafna mill-metodi tal-fabbrika, bħal dak fejn il-frott jinżamm fil-wiċċ f'kanali tal-ilma, ma setgħux jintużaw għal-lanġas, li min-natura tiegħu jinżel fl-ilma u li jeħtieġ jiġi mmaniġġjat b'mod differenti. Riżultat ta' dan, it-tradizzjoni ta' kif isir il-perry bażikament sfaxxat iżda ħafna mis-siġar tal-perry baqgħu jgħixu. L-irkupru tal-metodu tradizzjonali reġa' beda bil-mod fl-2001 meta ġiet iffurmata l-Welsh Perry and Cider Society u issa hemm qawmien ta' interess ġdid fl-għamla tat-"Traditional Welsh Perry" madwar Wales b'madwar 20 produttur tal-perry f'Wales. F'partijiet f'Wales fejn il-fatturi tal-klima u dawk ġeografiċi mhumiex adattati għat-tkabbir tal-lanġas tal-perry, il-produtturi jixtru l-frott mingħand dawk li jkabbru l-frott f'Wales fiż-żoni f'Wales aktar favorevoli għat-tkabbir tal-lanġas tal-perry. Illum, is-soċjetà torganizza kampjonat annwali tal-Perry minn Wales. It-"Traditional Welsh Perry" qed isir aktar stabbilit u rikonoxxut mill-industrija tal-ikel kemm fir-Renju Unit kif ukoll madwar id-dinja. Bħala prodott ta' kwalità jintuża minn ħafna kokijiet primi u gastronomi u regolarment jidher bħala ingredjent imsemmi fil-menus tagħhom. Fl-2008, it-"Traditional Welsh Perry" rebaħ il-kategorija "Alcoholic Drink Product" fil-kompetizzjoni True Taste of Wales u fl-2012 rebaħ il-"Laurence Riley Cup" fil-Bath and West Show għall-aħjar perry fil-wirja. (it-tieni subparagrafu tal-Artikolu 6(1) ta' dan ir-Regolament)
Extracted from C_029_2017.html